# Colleen McCullough

### Straipsnis iš Vikipedijos, laisvosios enciklopedijos.

| Informacija šiame straipsnyje nėra sutvarkyta. Jei galite, prašome sutvarkyti šį puslapį. Tik tada bus galima ištrinti šį pranešimą. Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.

Colleen McCullough (g. 1937 m. birželio 1 d.) - žymi rašytoja iš Australijos.

Rašytoja milijonus skaitytojų sužavėjo į 20 kalbų išverstu pasauliniu bestseleriu „Erškėčių paukščiai“. Dar nesulaukusi penkerių metų, ji kūrė eilėraščius ir trumpas istorijas, turėjo gabumų dailei. Tačiau neturtingų samdomų darbininkų duktė apsisprendė siekti karjeros, kuri suteiktų didesnį finansinį saugumą nei literatūra ar menai. Ji troško tapti gydytoja, studijavo mediciną, tačiau odos alergija neleido įgyvendinti šios svajonės, todėl mergina tapo mokslininke – pasirinko tyrinėjimus neurofiziologijos srityje. Sidnėjaus Karališkojoje šiaurės pakrantės ligoninėje Colleen McCullough įsteigė Neurofiziologijos skyrių, kur dirbo penkerius metus. Siekdama aukštesnio mokslinio laipsnio, ji išvyko į Angliją, dirbo Londono universiteto Vaikų sveikatos instituto ligoninėje, taip pat neurologijos ir neurochirurgijos centre Smetvike, netoli Birmingemo. Vėliau išvyko į JAV, 10 metų dėstė Jeilyje neuroanatomiją ir neurofiziologiją, dirbo mokslinį darbą. Būtent Jeilyje Colleen McCullough pradėjo rašyti. 1974 metais išėjo jos pirmasis romanas "Tim", susilaukęs puikių recenzijų ir neblogai perkamas. 1977 metais pasirodę „Erškėčių paukščiai“ susilaukė stulbinamos (ne tik leidėjų, bet ir pačios autorės nesitikėtos) sėkmės. Leidimo minkštais viršeliais teisės buvo parduotos už tada rekordinę 1,9 milijono JAV dolerių sumą. Colleen McCullough neurofiziologės karjera baigėsi: ji nusprendė, jog tapo pernelyg žinoma, kad galėtų tinkamai dirbti mokslo srityje. 1980 metais, siekdama ramesnio gyvenimo, Colleen McCullough persikėlė gyventi į nuošalią Norfolko salą ir ten atsidėjo rašymui. Sukūrė romanus: 'Morgan‘s Run" ("Morgano kelias", TYTO ALBA, 2004), "An Indecent Obsession" (1982), "A Creed for the Third Millenium" (1985), "The Ladies of Missalonghi" (1987), istorinių romanų ciklą apie senovės Romą – "The First Man in Rome" (1990), "The Grass Crown" (1991), "Fortune‘s Favourites" (1993), "Caeser‘s Women" (1995), "Caeser" (1997) ir kt. Pasirodžius Colleen McCullough istorinių romanų ciklui, akademinė visuomenė pripažino ją kaip kompetentingą istorikę. 1994 m. Macquarie universitetas (Australija) suteikė jai garbės daktaro laipsnį, o JAV politikai 1997 m. pakvietė tapti Oklahomos universiteto Politinių mokslų katedros Tarptautinių programų valdybos nare. Tarp jos kolegų – dr. Henry Kissingeris, Senato nariai, ambasadoriai, CŽV direktoriai, įtakingiausi žurnalistai. Australų rašytoja Colleen McCullough - viena iš 100 asmenų, kuriems suteiktas Australijos nacionalinės vertybės titulas (Living National Treasure of Australia). Kūriniai

The thorn birds Erškėčių paukščiai

646 psl. :: 2005 m. Pirmiausia Colleen McCullough vardas siejamas su dabar jau klasika laikomais „Erškėčių paukščiais“. 1977 m. pasirodęs romanas sulaukė stulbinamos sėkmės. Leidimo minkštais viršeliais teisės buvo parduotos už tada rekordinę 1,9 milijono JAV dolerių sumą. Egzotiškame Australijos fone pasakojamas trijų šeimos kartų epas, kurio centre – uždrausta jaunos merginos ir katalikų kunigo meilė. Romanas sužavėjo skaitytojus, tapo tarptautiniu bestseleriu, buvo išverstas į daugiau nei 20 kalbų, pagal jį sukurtas nepaprastai populiarus, dabar jau televizijos klasika tapęs serialas ir miuziklas.

The MORGAn‘s run Morgano kelias

789 psl. :: 2004 m. Dabar savo pasakojimo talentą ji demonstruoja naujoje knygoje „Morgano kelias“ (2000) – romane apie tai, kaip Anglija XVIII a. kolonizavo Australiją,... Kaip anglas Ričardas Morganas, smuklininkas ir ginklakalys, tampa vienu pirmųjų katorgininkų, pasiųstų į naują koloniją. Tai buvo vienas didžiausių eksperimentų su žmonėmis: apgyvendinti nepažįstamame žemyne Anglijos nusikaltėlius. Ričardas Morganas, dvylika mėnesių kalėjęs audringose jūrose, pradeda sukrečiamą mėginimą išgyventi priešiškoje naujoje žemėje, kur, nugalėjęs visas klūtis, atras naują meilę ir naują gyvenimą. C. McCullough – talentinga pasakotoja, gebanti pavergti skaitytoją. Herojai ir plėšikai, jų žargonas, epochos detalės, intrigos, komiškas palengvėjimas po įtampos, išdavystės ir aistringos meilės nuotykis – visa tai daro kūrinį įsimintiną ir patrauklų visiems, pasiilgusiems tikro romano.

Angel puss Angelėlis

304 psl. :: 2005 m. Man garbė, kad buvau apdovanota tavo švelnumu, angelėli. Jaučiuosi palaiminta.

Naujausias jos romanas „Angelėlis“ – istorija apie Harietą Persel, jauną merginą iš geros šeimos, kurios gyvenimą valdo smalsumo ir maišto dvasia. Ji sprunka iš padorių ir tvarkingų namų, trokšdamo savarankiško gyvenimo. Prieglobstį randą Name, įsikūrusiame prastos šlovės miesto dalyje ir gyvenamame visokiausių keistuolių ir atskalūnų. Pati keisčiausia – šios šeimos galva, Namo šeimininkė, ir jos mažoji dukrelė Flo. Senoji ponia verčiasi burtais ir pranašavimu, o mažylė Flo nekalba, bet, rodos, turi nežemiškų galių. Harieta stipriai pamilsta stebuklingąjį vaikelį, o tada ima skleistis netikėtas jos pačios likimas...

Trys romanai išversti į lietuvių kalbą.

Rodomas puslapis "http://lt.wikipedia.org../../../c/o/l/Colleen_McCullough_a909.html"

Kategorija: Nesutvarkyti straipsniai

##### Views

- Straipsnis
- Aptarimas
- Dabartinė versija

##### Paieška